钦定古今图书集成/理学汇编/文学典/第049卷 > 李守素
## 钦定古今图书集成/理学汇编/文学典/第049卷 > 李守素

按《唐书》本传：守素者，赵州人。王世充平，召署天策府
仓曹参军。通氏姓学，世号肉谱。虞世南与论人物，始
言江在山东，尚相酬对，至北地，则笑而不答，叹曰：“肉
谱定可畏。”许敬宗曰：“仓曹此名，岂雅目邪？宜有以更
之。”世南曰：“昔任彦昇通经，时称五经笥，今以仓曹为
《人物志》，可乎？”时渭州刺史李淹亦明谱学，守素所论，
惟淹能抗之。